《别莆阳史君林宗丞二首》
宋代·林亦之

扶羸十日候行期，瓜叶初生荷满池。
别袖难禁须进酒，离情未足更题诗。
飞鸾渡口还家后，老鼠梯前到阙时。
士论民谣如缴日，甘泉直上岂容迟。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。